Toshkentda erkak itni o'ldirib, uyining vannaxonasiga osib qo'ydi — video

Toshkent shahrida erkak 2 aprel kuni itni o'ldirib, uyining vannaxonasiga osib qo'ydi. “Hayot” hayvonlarni himoya qilish jamiyati sud qarorini e'lon qildi.
Ta'kidlanishicha, voqea 2 aprel kuni sodir bo'lgan. 4 aprel kuni esa birinchi sud majlisi bo'lib o'tgan, unda erkak bezorilik fakti bo'yicha 5 sutkaga qamoqqa olingan.
Jamoatchilik talabi bilan 11 aprel kuni o'tkazilgan ikkinchi sud majlisida erkakka nisbatan eng kam ish haqining 3 baravari (deyarli 2,5 million so'm) miqdorida jarima jazosi tayinlangan.

Bundan tashqari, sudlanuvchining singlisiga himoya orderi berilgan.
Bunga uning akasi uyda qiz do'stlari bilan doimiy ravishda mast holatda bo'lishi sabab qilib ko'rsatilgan.
Avvalroq Qashqadaryoda ota-o'g'il eshaklarni tayoq bilan kaltaklagani, so'ng erkak 12 sutkaga qamalgani va nima sababdan hayvonlarga kuch ishlatganini tushuntirgani haqida xabar berilgandi.